Los Goros

Los Goros leizea Gasteizen dago, Otogoien herritik gertu. Leizeak hainbat sarbide ditu, eta guztira 2.000 metroko garapena du karst sistema batean, Badaiako mendilerroaren azpian. Aztarnategi arkeologikoa eta interes hidrologikoa ditu.

 Aztarnategia 
XIX. mendean Manuel Iradierrek aztertu zuen, eta handik mende batera Luis Heintzek eta "Manuel Iradier Talde Txangozalea"k arreta jarri zuen bertan. 1954an hainbat hezur aurkitu ziren, baita material arkeologikoa ere, garaian bisigodoei esleitu zitzaizkienak. Objektuen artean, ikusgarriena krisketa zen. Lehen ikerketa 1957an argitaratu zuen Pedro de Palol arkeologo katalanakde Palol, P. (1957). Los objetos visigodos de la cueva de Los Goros (Hueto Arriba-Alava).

 Ibilbidea 
Los Goros haitzuloa Arabako ezagunenetako bat da. Zalantzarik gabe, Gasteiztik gertu egoteak eta bertara iristeko erraztasunak horretan laguntzen dute, Hueto de Arribako herrigune txikitik ordu erdiko pasealekua baino ez baita. Barrunbeak ia bi kilometroko ibilbidea du, baina lehen 250 metroak bakarrik egin daitezke espeleologiako ekipamendurik gabe, 10 metroko sakonerako putzu bateraino.

Euri-jasa bortitzen kasuan, haitzuloa sarrerako atariperaino ere urez bete ohi da bat-bateko ur-goraldi batean, eta, beraz, bisita egoera horretan egiten bada, hobe da barruan ez menturatzea eta ahotik datozen ur-jauziak kanpotik begiratzea. Ur horiek Laña errekaren iturburua dira, Zadorraren ibaiadar txiki bat. Laña errekak arroila bat sortu du zenbait tokitan: Los Gorosen arroila.

 Argazki galeria 

 Erreferentziak 

 Ikus, gainera 
 Los Gorosko krisketa
 Otogoien

 Kanpo estekak 
 :Bidea ikusteko bideoa. 

Kategoria:Otogoien
Kategoria:Euskal mitologiako lekuak
Kategoria:Arabako leizeak
Kategoria:Euskal Herriko leize sakratuak